ประกาศคณะกรรมการคุ้มครองข้อมูลเครดิตประกาศคณะกรรมการคุ้มครองข้อมูลเครดิตเรื่องอายุข้อมูลในการประมวลผลข้อมูล การประมวลผลข้อมูลของบริษัทข้อมูลเครดิตและการส่งข้อมูลของสมาชิก โดยที่เป็นการสมควรปรับปรุงอายุข้อมูลในการประมวลผลข้อมูล หลักเกณฑ์วิธีการ และเงื่อนไข ในการประมวลผลข้อมูลของบริษัทข้อมูลเครดิตและการส่งข้อมูลของลูกค้าของสมาชิกให้แก่บริษัทข้อมูลเครดิตเพื่อให้เกิดความเป็นธรรมมากขึ้นแก่ลูกค้าของสมาชิกซึ่งเป็นเจ้าของข้อมูลเครดิตที่อยู่ในฐานข้อมูลของบริษัทข้อมูลเครดิตโดยนำมากำหนดรวมไว้ในประกาศฉบับเดียวกันเพื่อให้เกิดความสะดวกในการใช้บังคับอาศัยอำนาจตามความในมาตรา ๑๓ และมาตรา ๑๖แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ และมาตรา ๑๘แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ซึ่งแก้ไขเพิ่มเติมโดยพระราชบัญญัติการประกอบธุรกิจข้อมูลเครดิต (ฉบับที่ ๒) พ.ศ.๒๕๔๙ คณะกรรมการคุ้มครองข้อมูลเครดิตออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิก(๑) ประกาศคณะกรรมการคุ้มครองข้อมูลเครดิต เรื่องอายุของข้อมูลในการประมวลผลของบริษัทข้อมูลเครดิต ลงวันที่ ๓๐ กันยายน พ.ศ. ๒๕๕๓(๒) ประกาศคณะกรรมการคุ้มครองข้อมูลเครดิต เรื่องการประมวลผลและการส่งข้อมูลเกี่ยวกับธุรกรรมแฟ็กเตอริง ลงวันที่ ๑๕ มกราคม พ.ศ.๒๕๕๒(๓) ประกาศคณะกรรมการคุ้มครองข้อมูลเครดิต เรื่องการประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิกลงวันที่ ๓๐ กันยายน พ.ศ. ๒๕๕๓(๔) ประกาศคณะกรรมการคุ้มครองข้อมูลเครดิต เรื่องการประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิกลงวันที่ ๒๔ มีนาคม พ.ศ. ๒๕๕๔(๕) ประกาศคณะกรรมการคุ้มครองข้อมูลเครดิต เรื่อง หลักเกณฑ์ วิธีการและเงื่อนไขสำหรับสมาชิกในการแจ้งการส่งข้อมูลให้แก่บริษัทข้อมูลเครดิตให้ลูกค้าทราบลงวันที่ ๑๖ พฤศจิกายน พ.ศ. ๒๕๕๐หมวด ๑อายุข้อมูลในการประมวลผล ข้อ ๓ อายุของข้อมูลในการประมวลผลของบริษัทข้อมูลเครดิตผู้ควบคุมข้อมูลเครดิตหรือผู้ประมวลผลข้อมูลให้มีกำหนดไม่เกินสามปีนับแต่วันที่บริษัทข้อมูลเครดิตได้รับข้อมูลจากสมาชิกหรือจากแหล่งข้อมูลที่เชื่อถือได้ข้อ ๔ ในกรณีมีความจำเป็นเพื่อประโยชน์ในการประมวลผลข้อมูลหรือการจัดทำคะแนนเครดิตหรือรายงานเชิงสถิติบริษัทข้อมูลเครดิตอาจดำเนินการประมวลผลข้อมูลต่อไปได้ ทั้งนี้ต้องได้รับความเห็นชอบจากคณะกรรมการคุ้มครองข้อมูลเครดิตโดยเป็นไปตามหลักเกณฑ์และเงื่อนไขที่คณะกรรมการกำหนดหมวด ๒การประมวลผลข้อมูลของบริษัทข้อมูลเครดิต ข้อ ๕ ในการประมวลผลข้อมูลเครดิตให้บริษัทข้อมูลเครดิตดำเนินการโดยใช้ข้อมูลที่ได้รับจากสมาชิกตามที่กำหนดไว้ในหมวด๓ แห่งประกาศนี้หรือจากแหล่งข้อมูลที่เชื่อถือได้ตามที่กำหนดไว้ในประกาศคณะกรรมการคุ้มครองข้อมูลเครดิตว่าด้วยการนั้นข้อมูลเครดิตตามวรรคหนึ่งไม่รวมถึงข้อมูลการให้สวัสดิการเงินกู้ยืมแก่พนักงานหรือลูกจ้างของสมาชิกข้อ ๖ การประมวลผลข้อมูลเครดิตเกี่ยวกับข้อเท็จจริงที่บ่งชี้ถึงตัวลูกค้าและคุณสมบัติของลูกค้าที่ขอสินเชื่อของสมาชิกบริษัทข้อมูลเครดิตต้องประมวลผลภายในขอบเขตที่กฎหมายกำหนดโดยคำนึงถึงลักษณะของสินเชื่อและความจำเป็นในการตรวจสอบประวัติและคุณสมบัติของลูกค้ากรณีสินเชื่อธุรกรรมแฟ็กเตอริง ลูกค้าตามวรรคหนึ่ง ได้แก่ผู้ขายสินค้าหรือผู้ให้บริการซึ่งกระทำธุรกรรมแฟ็กเตอริงกับสมาชิกและให้รวมถึงผู้ประกอบธุรกิจแฟ็กเตอริงซึ่งเป็นผู้โอนสิทธิในการได้รับชำระหนี้หรือจะได้รับชำระหนี้ทางการค้าให้แก่สมาชิกในทอดต่อๆ ไปด้วย แต่ไม่รวมถึงผู้ซื้อสินค้าหรือผู้ใช้บริการในธุรกรรมแฟ็กเตอริงข้อ ๗ การประมวลผลข้อมูลเครดิตเกี่ยวกับประวัติการขอและการได้รับอนุมัติสินเชื่อและการชำระสินเชื่อของลูกค้าที่ขอสินเชื่อรวมทั้งประวัติการชำระราคาสินค้าหรือบริการโดยบัตรเครดิตให้บริษัทข้อมูลเครดิตดำเนินการตามหลักเกณฑ์และเงื่อนไขดังต่อไปนี้(๑) กรณีสินเชื่อส่วนบุคคล ให้ประมวลผลข้อมูลวงเงินสินเชื่อยอดชำระในแต่ละงวดยอดหนี้คงเหลือ และยอดหนี้ที่เกินกำหนดชำระ ทั้งนี้ยอดหนี้คงเหลือและยอดหนี้ที่เกินกำหนดชำระให้รวมดอกเบี้ยที่สมาชิกมีสิทธิเรียกร้องเบี้ยปรับ ค่าบริการ หรือค่าธรรมเนียม โดยต้องไม่เกินอัตราตามที่กฎหมายกำหนด(๒) กรณีสินเชื่อบัตรเครดิต ให้ประมวลผลข้อมูลวงเงินบัตรเครดิตยอดวงเงินที่ใช้ และยอดหนี้ที่เกินกำหนดชำระ ทั้งนี้ยอดวงเงินที่ใช้และยอดหนี้ที่เกินกำหนดชำระให้รวมดอกเบี้ยที่สมาชิกมีสิทธิเรียกร้องเบี้ยปรับ ค่าบริการ หรือค่าธรรมเนียม โดยต้องไม่เกินอัตราตามที่กฎหมายกำหนด(๓) กรณีสินเชื่อให้เช่าซื้อและสินเชื่อให้เช่าซื้อแบบลิสซิ่งให้ประมวลผลข้อมูลวงเงินสินเชื่อยอดผ่อนชำระในแต่ละงวด ยอดหนี้คงเหลือและยอดหนี้ที่เกินกำหนดชำระ(๔) กรณีสินเชื่อธุรกรรมแฟ็กเตอริง ให้ประมวลผลข้อมูลวงเงินสินเชื่อยอดหนี้คงเหลือและยอดหนี้ที่เกินกำหนดชำระของผู้ขายสินค้าหรือผู้ให้บริการหรือของผู้ประกอบธุรกิจแฟ็กเตอริงซึ่งเป็นผู้โอนสิทธิในการได้รับชำระหนี้หรือจะได้รับชำระหนี้ทางการค้าให้แก่สมาชิกแล้วแต่กรณี ทั้งนี้ยอดหนี้คงเหลือและยอดหนี้ที่เกินกำหนดชำระให้รวมดอกเบี้ยที่สมาชิกมีสิทธิเรียกร้อง(๕) กรณีสินเชื่อประเภทอื่นนอกจากสินเชื่อตาม(๑) (๒) (๓) และ (๔)ให้ประมวลผลข้อมูลวงเงินสินเชื่อ ยอดชำระในแต่ละงวด ยอดหนี้คงเหลือและยอดหนี้ที่เกินกำหนดชำระ ทั้งนี้ยอดหนี้คงเหลือและยอดหนี้ที่เกินกำหนดชำระให้รวมดอกเบี้ยที่สมาชิกมีสิทธิเรียกร้องดอกเบี้ยซึ่งสมาชิกมีสิทธิเรียกร้องตามวรรคหนึ่งให้หมายความถึงดอกเบี้ยในหนี้ที่ค้างชำระและดอกเบี้ยในระหว่างผิดนัดชำระหนี้ไม่ว่าจะได้มีการบันทึกดอกเบี้ยในบัญชีหรือไม่ก็ตามการประมวลผลข้อมูลตามวรรคหนึ่งในส่วนที่เกี่ยวกับยอดหนี้คงเหลือยอดวงเงินที่ใช้ หรือยอดหนี้ที่เกินกำหนดชำระมิให้รวมค่าใช้จ่ายในการติดตามทวงถามหนี้หรือค่าใช้จ่ายอื่นไม่ว่าจะเรียกชื่อว่าอย่างไรข้อ ๗/๑[๒]การประมวลผลข้อมูลเครดิตในกรณีที่สมาชิกมีการโอนหรือขายหนี้ไปยังผู้รับโอน ซึ่งเป็นนิติบุคคลและไม่ได้เป็นสมาชิกและลูกค้าได้ชำระหนี้ให้แก่ผู้รับโอนเสร็จสิ้นแล้วให้บริษัทข้อมูลเครดิตแก้ไขรหัสสถานะบัญชีที่สมาชิกได้นำส่งไว้เพื่อแสดงว่ามีการโอนหรือขายหนี้และลูกค้าได้ชำระหนี้เสร็จสิ้นแล้วเมื่อลูกค้านำเอกสารหลักฐานการชำระหนี้เสร็จสิ้นตามประกาศคณะกรรมการคุ้มครองข้อมูลเครดิตเกี่ยวกับหลักเกณฑ์วิธีการ และเงื่อนไขสำหรับบริษัทข้อมูลเครดิตในการประมวลผลข้อมูลจากแหล่งข้อมูลที่เชื่อถือได้มาแสดงหมวด ๓การส่งข้อมูลของสมาชิก ข้อ ๘ เพื่อประโยชน์ในการควบคุมและประมวลผลข้อมูลของบริษัทข้อมูลเครดิตให้สมาชิกส่งข้อมูลของลูกค้าของตนให้แก่บริษัทข้อมูลเครดิตที่ตนเป็นสมาชิกเพื่อใช้เป็นข้อมูลในการประมวลผลข้อมูลเครดิตตามที่กำหนดไว้ในประกาศนี้เว้นแต่คณะกรรมการคุ้มครองข้อมูลเครดิตจะพิจารณากำหนดไว้เป็นอย่างอื่นเป็นกรณีเฉพาะรายข้อมูลของลูกค้าของสมาชิกที่ส่งตามวรรคหนึ่ง ให้เป็นไปตามแบบและรายการที่บริษัทข้อมูลเครดิตและสมาชิกได้ตกลงกันข้อ ๙ ในกรณีที่มีการผิดนัดชำระหนี้สินเชื่อให้สมาชิกส่งข้อมูลของลูกค้าต่อไปเป็นเวลาห้าปีโดยให้เริ่มนับระยะเวลาห้าปีในวันถัดจากวันที่ลูกค้าของสมาชิกผิดนัดชำระหนี้ครบเก้าสิบวันทั้งนี้ หากการส่งข้อมูลเครดิตในงวดสุดท้ายเกินกำหนดเวลาห้าปีให้ถือว่าการส่งข้อมูลในงวดก่อนงวดดังกล่าวเป็นการส่งข้อมูลเป็นเวลาห้าปีตามที่กำหนดแล้วเพื่อให้การประมวลผลข้อมูลมีความถูกต้องและทันสมัยอยู่เสมอแม้จะพ้นกำหนดเวลาในการส่งข้อมูลตามวรรคหนึ่งแล้ว หากข้อมูลของลูกค้าที่ยังอยู่ในระหว่างอายุในการประมวลผลของบริษัทข้อมูลเครดิตตามที่กำหนดในข้อ๓ มีการเปลี่ยนแปลงเพราะเหตุดังต่อไปนี้ให้สมาชิกแจ้งแก้ไขข้อมูลหรือแจ้งบันทึกข้อมูลเพิ่มเติมแก่บริษัทข้อมูลเครดิตตามข้อเท็จจริงที่ถูกต้องภายในสี่สิบห้าวันนับแต่วันที่ข้อเท็จจริงนั้นปรากฏหรือวันที่ศาลมีคำพิพากษาถึงที่สุดแล้วแต่กรณี(๑) หนี้ระงับ หรือมีการชำระหนี้เสร็จสิ้น(๒) ศาลมีคำพิพากษาถึงที่สุดว่าสมาชิกไม่มีสิทธิเรียกร้องในหนี้นั้นหรือ(๓) ศาลมีคำสั่งพิทักษ์ทรัพย์เด็ดขาดในคดีล้มละลายและสมาชิกเป็นเจ้าหนี้ไม่มีประกันไม่ได้ยื่นคำขอรับชำระหนี้ไว้ข้อ ๑๐ ในกรณีที่มีการฟ้องคดีต่อศาลเพื่อบังคับชำระหนี้สินเชื่อที่ผิดนัดและศาลได้มีคำพิพากษาถึงที่สุดก่อนครบกำหนดเวลาในการส่งข้อมูลตามข้อ ๙ วรรคหนึ่งให้สมาชิกดำเนินการ ดังต่อไปนี้(๑)กรณีที่ศาลพิพากษาให้ลูกค้าของสมาชิกต้องชำระหนี้เป็นเงินแก่สมาชิกให้ส่งข้อมูลต่อไปจนกว่าจะมีการชำระหนี้ตามคำพิพากษาเสร็จสิ้นหรือมีการบังคับคดีตามคำพิพากษาแล้วแต่กรณี ทั้งนี้ต้องไม่เกินกำหนดเวลาในการส่งข้อมูลตามข้อ ๙ วรรคหนึ่งโดยให้ส่งข้อมูลที่เกี่ยวข้องตามข้อเท็จจริงตามคำพิพากษาและให้ถือว่าจำนวนหนี้ที่ต้องชำระทั้งหมดตามคำพิพากษาเป็นยอดหนี้คงเหลือแต่ในกรณีที่ไม่มีการขอให้บังคับคดีตามคำพิพากษาภายในเวลาแห่งการบังคับคดีให้สมาชิกหยุดส่งข้อมูลนับแต่เวลาแห่งการบังคับคดีสิ้นสุดลง(๒) กรณีที่ศาลพิพากษายกฟ้องเนื่องจากขาดอายุความให้หยุดส่งข้อมูลนับแต่วันที่คดีถึงที่สุดและภายในสี่สิบห้าวันนับแต่วันที่คดีถึงที่สุดให้แจ้งแก่บริษัทข้อมูลเครดิตเพื่อปรับยอดหนี้เป็นศูนย์บาท(๓) กรณีศาลพิพากษายกฟ้องเนื่องจากความเป็นหนี้มิได้มีอยู่จริงให้หยุดส่งข้อมูลนับแต่วันที่คดีถึงที่สุดและภายในสี่สิบห้าวันนับแต่วันที่คดีถึงที่สุด ให้แก้ไขข้อมูลเครดิตและรายงานหนี้นั้นย้อนหลังไปถึงวันที่ได้ส่งข้อมูลและรายงานหนี้นั้นเป็นครั้งแรกและแจ้งการแก้ไขข้อมูลดังกล่าวแก่บริษัทข้อมูลเครดิต(๔) กรณีศาลพิพากษายกฟ้องเนื่องจากเหตุอื่นนอกเหนือจาก (๒) และ (๓)และสมาชิกไม่มีสิทธิฟ้องเป็นคดีใหม่ต่อศาล ให้หยุดส่งข้อมูลนับแต่วันที่คดีถึงที่สุดและภายในสี่สิบห้าวันนับแต่วันที่คดีถึงที่สุดให้แจ้งแก่บริษัทข้อมูลเครดิตเพื่อปรับยอดหนี้เป็นศูนย์บาทข้อ ๑๑ ในกรณีที่ศาลมีคำสั่งพิทักษ์ทรัพย์ลูกค้าของสมาชิกเด็ดขาดในคดีล้มละลายก่อนครบกำหนดเวลาในการส่งข้อมูลตามข้อ๙ วรรคหนึ่ง ให้สมาชิกดำเนินการ ดังต่อไปนี้(๑) กรณีที่สมาชิกเป็นเจ้าหนี้มีประกันตามกฎหมายว่าด้วยล้มละลายไม่ว่าจะได้ยื่นขอรับชำระหนี้ไว้ในคดีล้มละลายหรือไม่หรือมิได้เป็นเจ้าหนี้มีประกันแต่ได้ยื่นขอรับชำระหนี้ไว้ให้ส่งข้อมูลของลูกค้าต่อไปแต่ต้องไม่เกินกำหนดเวลาในการส่งข้อมูลตามข้อ ๙วรรคหนึ่ง ทั้งนี้ให้ใช้จำนวนเงินที่ศาลมีคำสั่งถึงที่สุดอนุญาตให้ได้รับชำระหนี้เป็นยอดหนี้คงเหลือ(๒) กรณีที่สมาชิกมิได้เป็นเจ้าหนี้มีประกันตามกฎหมายว่าด้วยล้มละลายและไม่ได้ยื่นขอรับชำระหนี้ไว้ ให้หยุดส่งข้อมูลนับแต่วันที่พ้นกำหนดเวลายื่นคำขอรับชำระหนี้ข้อ ๑๒ ในกรณีที่ลูกค้าของสมาชิกได้รับการปลดจากล้มละลายก่อนครบกำหนดเวลาในการส่งข้อมูลตามข้อ๙ วรรคหนึ่งให้สมาชิกส่งข้อมูลของลูกค้าต่อไปอีกไม่เกินสองปีนับแต่วันที่ได้รับการปลดจากล้มละลายแต่ต้องไม่เกินกำหนดเวลาในการส่งข้อมูลตามข้อ๙ วรรคหนึ่งข้อ ๑๓ ในกรณีที่สมาชิกมีการทำสัญญาปรับปรุงโครงสร้างหนี้กับลูกค้าของสมาชิกก่อนครบกำหนดเวลาในการส่งข้อมูลตามข้อ๙ วรรคหนึ่ง หากมีการชำระหนี้ตามสัญญาปรับปรุงโครงสร้างหนี้ตามที่ตกลงกันให้ถือว่าสินเชื่อนั้นเปลี่ยนสถานะเป็นหนี้ปกติและให้สมาชิกส่งข้อมูลของลูกค้ารายนั้นเป็นสินเชื่อปกติใหม่โดยลงรหัสสถานะบัญชี ปกติเว้นแต่สมาชิกที่เป็นสถาบันการเงินตามกฎหมายว่าด้วยธุรกิจสถาบันการเงินสถานะบัญชีสินเชื่อปกติให้เป็นไปตามที่ธนาคารแห่งประเทศไทยกำหนดในกรณีที่ลูกค้าของสมาชิกผิดนัดชำระหนี้ตามสัญญาปรับปรุงโครงสร้างหนี้ดังกล่าวให้สมาชิกส่งข้อมูลตามที่กำหนดในข้อ ๙โดยให้เริ่มนับระยะเวลาตั้งแต่วันถัดจากวันที่ลูกค้าผิดนัดชำระหนี้ตามสัญญาปรับปรุงโครงสร้างหนี้ครบเก้าสิบวันแม้ว่าสัญญาปรับปรุงโครงสร้างหนี้จะกำหนดให้ใช้ยอดหนี้คงเหลือและเงื่อนไขอื่นตามสัญญาเดิมในกรณีที่ลูกค้านั้นไม่สามารถปฏิบัติตามสัญญาปรับปรุงโครงสร้างหนี้ได้ก็ตามข้อ ๑๓/๑[๓]ในกรณีที่สมาชิกมีการโอนหรือขายหนี้ไปยังผู้รับโอนซึ่งเป็นนิติบุคคลและไม่ได้เป็นสมาชิกสมาชิกต้องระบุในสัญญาโอนหรือขายหนี้ดังกล่าวให้ผู้รับโอนมีหน้าที่บอกกล่าวการโอนพร้อมแจ้งให้ลูกค้าทราบว่า เมื่อลูกค้าชำระหนี้ให้แก่ผู้รับโอนเสร็จสิ้นแล้วลูกค้าสามารถนำเอกสารหลักฐานการชำระหนี้เสร็จสิ้นไปแสดงต่อบริษัทข้อมูลเครดิตเพื่อขอให้แก้ไขรหัสสถานะบัญชีที่สมาชิกได้นำส่งไว้เพื่อแสดงว่ามีการโอนหรือขายหนี้และลูกค้าได้ชำระหนี้เสร็จสิ้นแล้วได้ข้อ ๑๔ ในกรณีที่มีข้อโต้แย้งเกี่ยวกับความถูกต้องของข้อมูลเครดิตให้สมาชิกส่งข้อมูลของลูกค้าต่อไป จนกว่าจะมีการพิสูจน์ความถูกต้องของข้อมูลนั้นหรือคณะกรรมการคุ้มครองเครดิตจะมีคำวินิจฉัยชี้ขาดแต่ต้องไม่เกินกำหนดเวลาในการส่งข้อมูลตามข้อ๙ วรรคหนึ่งหมวด ๔การแจ้งลูกค้าของสมาชิกเกี่ยวกับการส่งข้อมูลให้แก่บริษัทข้อมูลเครดิต ข้อ ๑๕ เมื่อได้ส่งข้อมูลของลูกค้าของสมาชิกให้แก่บริษัทข้อมูลเครดิตแล้วให้สมาชิกแจ้งให้ลูกค้าทราบเกี่ยวกับการส่งข้อมูลดังกล่าวตามที่กำหนดในหมวดนี้โดยแจ้งเป็นหนังสือทางไปรษณีย์หรือโดยวิธีอื่นใดที่ได้ตกลงกันตามความสมัครใจของลูกค้าในกรณีที่มีการตกลงให้แจ้งโดยวิธีอื่นและสมาชิกไม่สามารถดำเนินการตามวิธีการดังกล่าวได้ให้สมาชิกแจ้งเป็นหนังสือทางไปรษณีย์แทนโดยต้องชี้แจงให้ทราบถึงวิธีการและเงื่อนไขเกี่ยวกับวิธีการแจ้งข้อมูลแต่ละประเภทที่ลูกค้าเลือกอย่างชัดเจนและต้องจัดทำทะเบียนบันทึกการแจ้งดังกล่าวและจัดเก็บไว้ ณที่ทำการของสมาชิกเพื่อเป็นหลักฐานในการตรวจสอบข้อ ๑๖ การส่งข้อมูลของลูกค้าของสมาชิกให้แก่บริษัทข้อมูลเครดิตเป็นครั้งแรกให้สมาชิกแจ้งให้ลูกค้าทราบภายในสามสิบวันนับแต่วันที่ส่งข้อมูลให้แก่บริษัทข้อมูลเครดิตในกรณีที่ไม่สามารถแจ้งให้ลูกค้าทราบถึงการส่งข้อมูลให้แก่บริษัทข้อมูลเครดิตได้ทันภายในกำหนดระยะเวลาตามวรรคหนึ่งสมาชิกอาจขอขยายระยะเวลาต่อคณะกรรมการคุ้มครองข้อมูลเครดิตได้อีกครั้งหนึ่งไม่เกินสิบห้าวันโดยให้ยื่นคำขอขยายระยะเวลาเป็นหนังสือต่อคณะกรรมการคุ้มครองข้อมูลเครดิตเพื่อพิจารณาก่อนครบวันครบกำหนดที่ต้องแจ้งให้ลูกค้าทราบไม่น้อยกว่าสามวันทำการโดยจะต้องชี้แจงเหตุผลหรือความจำเป็นประกอบคำขอขยายระยะเวลาไว้อย่างชัดเจนทั้งนี้ให้มีผลเป็นการอนุญาตเมื่อพ้นกำหนดสามวันทำการนับแต่วันที่สมาชิกยื่นหนังสือดังกล่าวเว้นแต่คณะกรรมการคุ้มครองข้อมูลเครดิตจะมีคำสั่งเป็นอย่างอื่นในกรณีที่สมาชิกไม่สามารถยื่นคำขอขยายระยะเวลาต่อคณะกรรมการคุ้มครองข้อมูลเครดิตได้ทันภายในระยะเวลาตามวรรคหนึ่งอันเนื่องจากเหตุสุดวิสัยให้สมาชิกแจ้งให้คณะกรรมการคุ้มครองข้อมูลเครดิตทราบถึงเหตุสุดวิสัยดังกล่าวโดยทันทีเมื่อเหตุสุดวิสัยสิ้นสุดลงและให้รายงานวิธีการแก้ไขภายในเจ็ดวันนับแต่วันที่เหตุสุดวิสัยสิ้นสุดลงข้อ ๑๗ การส่งข้อมูลเพิ่มเติมในส่วนของประวัติการชำระสินเชื่อและประวัติการชำระราคาสินค้าหรือบริการโดยบัตรเครดิตให้แก่บริษัทข้อมูลเครดิตให้สมาชิกถือปฏิบัติโดยเคร่งครัดว่าข้อมูลของลูกค้าในปีบัญชีใดที่สมาชิกส่งให้บริษัทข้อมูลเครดิตให้สมาชิกแจ้งให้ลูกค้าทราบในปีบัญชีนั้นหรือไม่เกินกว่าสามสิบวันนับแต่วันสิ้นปีบัญชีนั้นโดยอาจแจ้งทุกครั้งที่มีการส่งข้อมูลหรือรวบรวมแจ้งในคราวเดียวกันบทเฉพาะกาล ข้อ ๑๘ เมื่อประกาศนี้มีผลใช้บังคับข้อมูลของลูกค้าที่ผิดนัดชำระหนี้ซึ่งสมาชิกได้นำส่งให้บริษัทข้อมูลเครดิตและบริษัทข้อมูลเครดิตได้ทำการประมวลผลอยู่ก่อนวันที่ประกาศนี้มีผลใช้บังคับให้สมาชิกและบริษัทข้อมูลเครดิตดำเนินการดังนี้(๑)กรณีที่ข้อมูลของลูกค้าที่สมาชิกได้ส่งไว้นั้นล่วงพ้นระยะเวลาที่ต้องส่งตามข้อ ๙วรรคหนึ่งให้สมาชิกหยุดส่งข้อมูลดังกล่าว(๒)กรณีที่ข้อมูลของลูกค้าที่อยู่ระหว่างการประมวลผลของบริษัทข้อมูลเครดิตมีอายุของข้อมูลเกินกว่าแปดปีนับแต่วันที่ลูกค้าผิดนัดชำระหนี้เกินเก้าสิบวันให้บริษัทข้อมูลเครดิตหยุดการประมวลผลข้อมูลดังกล่าว(๓)กรณีที่ข้อมูลของลูกค้าที่สมาชิกส่งล่วงพ้นระยะเวลาที่ต้องส่งตามข้อ ๙วรรคหนึ่งแล้วแต่อายุของข้อมูลยังไม่ครบแปดปีนับแต่วันที่ลูกค้าผิดนัดชำระหนี้เกินเก้าสิบวันให้บริษัทข้อมูลเครดิตดำเนินการประมวลผลได้ไม่เกินแปดปีข้อ ๑๙ ให้สมาชิกและบริษัทข้อมูลเครดิตสามารถถือปฏิบัติตามหลักเกณฑ์ของประกาศคณะกรรมการคุ้มครองข้อมูลเครดิตเกี่ยวกับการประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิกและประกาศเกี่ยวกับอายุข้อมูลในการประมวลผลของบริษัทข้อมูลเครดิตที่ได้กำหนดไว้ก่อนวันที่ประกาศนี้มีผลใช้บังคับต่อไปได้แต่จะต้องดำเนินการให้เป็นไปตามหลักเกณฑ์ตามที่กำหนดไว้ในประกาศนี้ภายในหนึ่งร้อยแปดสิบวันนับแต่วันที่ประกาศนี้มีผลใช้บังคับในกรณีที่สมาชิกไม่สามารถดำเนินการให้เป็นไปตามหลักเกณฑ์ตามประกาศนี้ภายในระยะเวลาตามวรรคหนึ่งให้ขออนุญาตพร้อมชี้แจงเหตุผลและความจำเป็นต่อประธานคณะกรรมการคุ้มครองข้อมูลเครดิตเป็นรายกรณีก่อนครบระยะเวลาตามวรรคหนึ่งไม่น้อยกว่าสิบห้าวันซึ่งประธานคณะกรรมการคุ้มครองข้อมูลเครดิตอาจพิจารณาขยายระยะเวลาการดำเนินการให้ได้ไม่เกินเก้าสิบวันนับแต่ระยะเวลาตามวรรคหนึ่งสิ้นสุดลงทั้งนี้จะกำหนดหลักเกณฑ์และเงื่อนไขใด ๆ ประกอบการอนุญาตด้วยก็ได้ประกาศณ วันที่ ๕ กันยายน พ.ศ. ๒๕๕๗ประสารไตรรัตน์วรกุลประธานคณะกรรมการคุ้มครองข้อมูลเครดิตประกาศคณะกรรมการคุ้มครองข้อมูลเครดิตเรื่อง อายุข้อมูลในการประมวลผลข้อมูล การประมวลผลข้อมูลของบริษัทข้อมูลเครดิตและการส่งข้อมูลของสมาชิก(ฉบับที่ ๒)[๔]ข้อ ๓ ในกรณีที่สมาชิกมีการโอนหรือขายหนี้ไปยังผู้รับโอนตามข้อ๗/๑ ก่อนวันที่ประกาศฉบับนี้มีผลใช้บังคับหากข้อมูลเครดิตของลูกค้ายังอยู่ในระหว่างอายุการประมวลผลของบริษัทข้อมูลเครดิต เมื่อลูกค้าได้ดำเนินการตามข้อ๗/๑ แล้ว บริษัทข้อมูลเครดิตสามารถแก้ไขรหัสสถานะบัญชีที่สมาชิกได้นำส่งไว้เพื่อแสดงว่ามีการโอนหรือขายหนี้และลูกค้าได้ชำระหนี้เสร็จสิ้นแล้วได้ปริญสินีย์/ผู้จัดทำ๘ ธันวาคม ๒๕๕๗นุสรา/ผู้ตรวจ๑๘ มีนาคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๑๘๕ ง/หน้า ๒๔/๑๙ กันยายน ๒๕๕๗[๒] ข้อ ๗/๑ เพิ่มโดยประกาศคณะกรรมการคุ้มครองข้อมูลเครดิต เรื่องอายุข้อมูลในการประมวลผลข้อมูลการประมวลผลข้อมูลของบริษัทข้อมูลเครดิตและการส่งข้อมูลของสมาชิก (ฉบับที่ ๒)[๓] ข้อ ๑๓/๑ เพิ่มโดยประกาศคณะกรรมการคุ้มครองข้อมูลเครดิต เรื่องอายุข้อมูลในการประมวลผลข้อมูลการประมวลผลข้อมูลของบริษัทข้อมูลเครดิตและการส่งข้อมูลของสมาชิก (ฉบับที่ ๒)[๔] ราชกิจจานุเบกษาเล่ม ๑๓๑/ตอนพิเศษ ๒๐๙ ง/หน้า ๒๔/๒๐ ตุลาคม ๒๕๕๗